L 291/4 Službeni list Europske unije 7.10.2014. DELEGIRANA UREDBA KOMISIJE (EU) br. 1047/2014 od 29. srpnja 2014. o dopuni Uredbe (EU) br. 1308/2013 Europskog parlamenta i Vijeća u pogledu izrade nacionalnih ili regionalnih strategija država članica za potrebe programa mlijeka u školama EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 ('), a posebno njezin članak 27. stavak 1. točku (b), budući da: (1) — Člankom 26. stavkom 2. Uredbe (EU) br. 1308/2013 propisuje se da od 1. kolovoza 2015. države članice koje žele sudjelovati u programu mlijeka u školama moraju imati prethodno izrađenu strategiju za njegovu provedbu na nacionalnoj ili regionalnoj razini. (2) — Člankom 26. stavkom 3. Uredbe (EU) br. 1308/2013 zahtijeva se da pri izradi strategija države članice sastavljaju popis mlijeka i mliječnih proizvoda koji će biti prihvatljivi u okviru njihovih pojedinih programa. Kako bi program mlijeka u školama bio učinkovitiji, strategije država članica trebale bi isto tako sadržavati druge ključne elemente, tj. dobnu skupinu djece i učestalost distribucije, privremene rashode u okviru programa, uključujući podatke o tome hoće li se provesti nacionalna plaćanja, i pravila za procjenu učinkovitosti programa. (3) — Ako država članica namjerava propisati prateće mjere u skladu s člankom 26. stavkom 2. Uredbe (EU) br. 1308/2013, te bi mjere trebala i opisati u svojoj strategiji. (4) _ Trebale bi se utvrditi odredbe koje se odnose na nacionalnu ili regionalnu strategiju koju izrađuju države članice za potrebe programa mlijeka u školama. Te bi se odredbe trebale primjenjivati od 2015., DONIJELA JE OVU UREDBU: Članak 1. Strategija 1. _ Strategija za provedbu programa mlijeka u školama koju izrađuju države članice, kako je utvrđeno u članku 26. stavku 2. Uredbe (EU) br. 1308/2013, podnosi se Komisiji do 1. srpnja svake godine. 2. _ Strategijom su obuhvaćeni barem sljedeći elementi: (a) administrativna razina na kojoj će se provoditi program mlijeka u školama; (b) popis mlijeka i mliječnih proizvoda određenih oznakama KN, odabranih u okviru programa, te objašnjenje postupka za utvrđivanje proizvoda koji se isporučuju; (c) pravila za opskrbu proizvodima u okviru programa, uključujući učestalost i vrijeme distribucije te korisnike koji su obuhvaćeni programom; (d) privremeni rashodi u okviru programa, uključujući podatke o tome hoće li se nacionalno plaćanje provesti u skladu s člankom 217. Uredbe (EU) br. 1308/2013, navodeći način financiranja svih takvih plaćanja; (e) dogovorena pravila za ocjenu učinkovitosti programa. 3. — Ako države članice odluče uvesti prateće mjere za program mlijeka u školama u skladu s člankom 26. stavkom 2. Uredbe (EU) br. 1308/2013, takve mjere opisuju u svojoj strategiji, uključujući ciljeve i očekivane koristi mjera te način na koji će ih financirati. () SLL 347, 20.12.2013., str. 671.